નવસારીને અડીને આવેલા જમાલપોરમાં વૃદ્ધને છેતરી ગઠિયા રૂ. 70 હજારના દાગીના તફડાવી જતા ચકચાર મચી ગઈ છે. સતત ચેઈન સ્નેચિંગ અને છેતરપિંડીની વધતી જતી ઘટનાને લઈ પોલીસ આ ઠગોને ઝબ્બે કરવામાં સદંતર નિષ્ફળ રહ્યાનું જણાય રહ્યું છે. જમાલપોરમાં ચેઈન સ્નેચિંગ અને છેતરપિંડીની સતત આ ત્રીજી ઘટના પ્રકાશમાં આવી છે. ગઠિયઓને પોલીસનો કોઈ ડર રહ્યો નથી તેવી આ બનતી જતી ઘટનાઓ ઉપરથી ફલિત થઈ ચૂકી છે. નવસારી શહેર ઉપરાંત બીલીમોરામાં પણ આવી ઘટનાઓ અવારનવાર પ્રકશમાં આવી છે. ત્યારે ગઠિયાઓને પોલીસનો કોઇ ખોફ રહ્યો નથી એવું સ્પષ્ટ જણાય રહ્યું છે.